Stalingrad (cinta de 1993)

:*iste articlo ye sobre una cinta alemana de cine de drama belico; ta atros usos, se veiga *'Stalingrad (desambigación)** y **Stalingrad (cinta)***.

***Stalingrad*** (títol orichinal en [[Idioma alemán|alemán]], ***Stalingrado**' en aragonés, estrenada en Aragón con iste zaguer títol) ye una cinta de cine de drama belico de cine alemán estrenada l'anyo 1993, dirichida por Joseph Vilsmaier seguntes un guión orichinal de Jürgen Büscher y Johannes Heide, con una banda sonora orichinal de Norbert Jürgen Schneider y Martin Grassl, una dirección de fotografía de Rolf Greim, Klaus Moderegger y Peter von Haller, una producción cinematografica de Hanno Huth y Günter Rohrbach ta las productoras *[[B.A. Produktion]]*, *[[Bavaria Film]]*, *[[Perathon Film-und Fernsehproduktions GmbH]]*, *[[Royal Film]]* y *[[Senator Film Produktion]]* y un elenco d'actors formau por Dominique Horwitz, Thomas Kretschmann, Jochen Nickel, Sebastian Rudolph, Dana Vávrová, Martin Benrath, Sylvester Groth, Karel Heřmánek, Heinz Emigholz, Ferdinand Schuster, Oliver Broumis, Dieter Okras, Zdeněk Vencl, Mark Kuhn, Thorsten Bolloff, Alexander Wachholz, J. Alfred Mehnert y Ulrike Arnold, entre d'atros.

Un batallón de soldaus d'a *[[Wehrmacht]]* que han combatiu como tropas d'asalto en o seche de Tobruk son descansando en Cervo (provincia d'Imperia) en Italia y bels soldaus son despedindo a lo suyo antigo tenient feriu en a cabeza. Lo nuevo tenient ye *Hans von Witzland*, un hombre sin garra experiencia de combat, y en primeras topa con os suyos subordinaus, mas que mas con o suboficial *Manfred "Rollo" Rohleder* y lo cabo *Fritz Reiser*. Ixe mesmo día los ninvían enta lo suyo nuevo destin, a batalla de Stalingrado, a on han de fer d'especialistas en asalto en zona urbana contra las tropas de l'Exercito Royo que esfienden a ciudat. Ya mientres o suyo treslau enta la batalla *Witzland* amuestra rasgos d'humanismo y d'independencia frent d'os suyos superiors, y cuan plegan en a batalla s'implica cada vegada mas con os suyos soldaus, que padeixen un altismo indiz de baixas mientres a mesma. Como consecuencia d'un incident, acullen a un nino ruso, *Kolya*, que dica l'inte luitaba con os rusos. Cuan *Emigholtz*, uno d'os suyos soldaus, ye feriu en una garra, en trobar-se con un colapso en o centro d'asistencia a los ferius, desichen atención ta él con as suyas armas, pero lo choven muere y a éls los castigan a un batallón de castigo, veyendose obligaus a luitar en a estepa nevada contra los tanques rusos. Por a suya actuación reciben o perdón, pero encara lis desichen un zaguer servicio, consistent en afusilar a un grupo de civils rusos, entre los que se troba *Kolya*. Dimpués d'ixo, amargaus, deciden fuyir d'o seche en que se troban por l'Exercito Royo, refirmando-se en ixo en trobar a una soldau rusa que lis proposa de levar-los enta las linias alemanas.

A cinta s'ambienta en 1942 y 1943 en Cervo (provincia d'Imperia) en Italia y en Stalingrado (actual Volgograd) en Rusia, y las suyas escenas se filmoron en Kemijärvi (Laponia) y Kajaani (Kainuu) en Finlandia, Ralsko (Rechión de Liberec) y Praga en a Republica Checa, y Cervo (provincia d'Imperia) y atros puestos en Italia, amás d'en os *[[Barrandov Studios]]* tamién en Praga y los *[[Bavaria Studios]]* en Grünwald (Bavera) en Alemanya.

*Stalingrad* ha recibiu bels premios y nominacions, encara que garra d'éls no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 1993.
* Cintas de 1993.

## Referencias

## Vinclos externos
*  ''Stalingrad'' en Internet Movie Database.
*  ''Stalingrad'' en Rotten Tomatoes.